Petri III.a (Nafarroako mariskala)

Petri Nafarrakoa de la Cueva (1499-Toledo, 1566), Cortesko I. markesa, nafar militarra eta Nafarroako Erresumako 8. mariskala izan zen

 Biografia 
Petri II.aren eta honen lehenengo emaztearen, Mentzia Mendoza Lunaren, semea izan zen. Ladrona Enriquez de Lakarra Nafarrakoa ezkondu eta alaba bat izan zuten: Jeronima Nafarrakoa Enriquez de Lakarra, Cortesko II. markesa hain zuzen ere. 1521ean erresumaren alde borrokatu zen Noaingo guduan. Urte berean Guillaume Gouffier lagundu zuen Hondarribiko gazteluaren setioan. 1524ko apirilaren 29an, aita hil eta urtebete pasa ondoren, gaztelua errenditu, Karlos enperadorearen amnistia onartu eta mariskal kargua berretsi zion, baita bere ondareak itzuli ere.

Harrezkero, espainiar monarkarentzat lan egin zuen: Toledoko korrejidorea, Kordobako korrejidorea, Sevillako korrejidore laguntzailea (1538-1542) eta Galiziako gobernadorea izanda. Done Jakueren ordenaren zaldun, 1539an Cortesko markeserria eskuratu zuen.

 Erreferentziak 

 Ikus, gainera 
 Esako Gudua (1521)

 Kanpo estekak 

Kategoria:Nafarroako konkistako militarrak
Kategoria:Nafarroako Erresumako mariskalak